Mustafa Baki Ərsoy

Mustafa Baki Ərsoy () — iqtisadçı və siyasətçi; Türkiyə Böyük Millət Məclisinin 27 və 28-ci çağırışlarının deputatı.

 Həyatı 
Mustafa Baki Ərsoy 1981-ci ildə Yozqat ilində anadan olub. İbtidai və orta təhsilini Kütahya və Sivasda alıb, lisey təhsilini isə Yozqatda alıb. Ərciyəs Universiteti İqtisadiyyat və İdarəetmə Bölməsindən məzun olub. Həmin universitetin Hüquq İnstitutunda özəl hüquq üzrə magistr dərəcəsi alıb.

Kayseri Milliyyətçi Sənaye İş Adamları Dərnəyinin sədr müavini olub.

Uzun illərdir MHP üzvüdür. 2007-2011-ci illərdə MHP Kayseri il şöbəsinin sədr müavini olub. 2015-ci ildə isə MHP Kayseri il şöbəsinin sədri seçilib.

2018 və 2023-cü illərdə MHP namizədi olaraq Kayseri ilindən Türkiyə Böyük Millət Məclisinin 27 və 28-ci çağırışlarının deputatı seçilib. 27 və 28-ci çağırışlarda TBMM Plan və Büdcə Komissiyasının üzvü vəzifəsində təmsil olunub.

İngiliscə bilir. Evli və 4 uşaq atasıdır.

 İstinadlar 

Kateqoriya:TBMM XXVII çağırış deputatları
Kateqoriya:TBMM XXVIII çağırış deputatları